Yesu we panyumba yakusopiyamu we ndi vyaka 12 (41-52)
2 Sonu mu mazuŵa ngeningo, Kayisara Ogasito wangujalikiska dangu lakuti ŵanthu wosi a pacharu chapasi akalembesi.2 (Kulembesa kwakwamba kwenuku kunguchitika pa nyengu yo Kwiriniyo wenga nduna ya ku Siriya.)3 Ŵanthu wosi anguluta kuchilembesa ndipu munthu weyosi wanguchilembesa mutawuni yakwaki.4 Yosefi+ nayu wangutuwa ku Galileya mutawuni ya Nazareti ndipu wangukwere ku Yudeya, mutawuni yaku Davidi yo yidanika kuti Betelehemu,+ chifukwa wenga wa munyumba kweniso wa mu banja laku Davidi.5 Yosefi wanguchilembese limoza ndi Mariya yo wangutorana nayu nge mo wangumulayizgiya kuti wamutongi.+ Ndipu Mariya wenga pafupi kubala.+6 Pa nyengu yo ŵenga kweniko, nyengu yakuti wabali yingukwana.7 Wangubala mwana munthulumi, mwana waki wakwamba,+ ndipu wangumuvunga musalu ndi kumugoneka mwakuryisiya viŵetu,+ chifukwa malu ngangumala munyumba ya alendu.8 Muchigaŵa chenicho, mwenga so aliska wo ŵenga kudondu usiku ndipu alindanga miskambu yawu ya viŵetu.9 Mwamabuchibuchi, mungelu waku Yehova* wanguma panthazi pawu, unkhankhu waku Yehova* unguŵala posi po anguja ndipu anguchita mantha ukongwa.10 Kweni mungelu yo wanguŵakambiya kuti: “Mungawopanga cha. Nditikukambiyani uthenga wamampha wa likondwa likulu lo ŵanthu wosi aŵengi nalu.11 Chifukwa msanawale mutawuni yaku Davidi+ mwakuwiyani mtaski,+ yo ndi Khristu Ambuya.+12 Ndipu vo vakukuwovyani kuti mukamuziŵi ndi ivi: Mwamusaniya bonda yo amuvunga musalu ndipu amugoneka mwakuryisiya viŵetu.”13 Mwamabuchibuchi, po penga mungelu yo panguwoneka so chigulu cha angelu+ cho chathamikanga Chiuta kuti:14 “Unkhankhu kuchanya kwaku Chiuta ndipuso chimangu pacharu chapasi pakati pa ŵanthu wo Chiuta wakondwa nawu.”15 Sonu angelu ŵati atuwapu ndi kuluta kuchanya, aliska wo angwamba kukambiskana kuti: “Tiyeni tiluti ku Betelehemu, tingatondekanga cha, tikawoni vo vachitika, vo Yehova* watiziŵisa.”16 Mwaviyo anguluta mwaliŵiliŵi ndipu angusaniya Mariya ndi Yosefi kweniso bonda wagona mwakuryisiya viŵetu.17 Ŵati awona venivi, angukamba uthenga wo anguvwa wakukwaskana ndi mwana yo.18 Ndipu ŵanthu wosi wo anguvwa, anguzizwa ukongwa ndi vo aliska anguŵakambiya.19 Kweni Mariya wangwamba kusunga mazu ngosi ngenanga ndi kuŵanaŵaniya mumtima mwaki vo ngang’anamuwanga.+20 Sonu aliska anguwere ko kwenga miskambu yawu, ndipu akankhuskanga Chiuta ndi kumuthamika chifukwa cha vosi vo anguvwa ndi kuwona, nge mo vingukambikiya kwaku yiwu.21 Pati pajumpha mazuŵa 8, nyengu yakuti amudumuwi yingukwana+ ndipu angumudana zina lakuti Yesu lo mungelu wangupereka Mariya wechendame nthumbu.+22 Kweniso yati yakwana nyengu yakujitowesa mwakukoliyana ndi Dangu* laku Mozesi,+ anguluta nayu ku Yerusalemu kuti akamupereki kwaku Yehova.*23 Yiwu anguchita ivi nge mo vikulembeke mu Dangu laku Yehova* kuti: “Mwana munthulumi weyosi wakwamba kuwaku* watenere kuja wakupaturika kwaku Yehova.”*+24 Yiwu angupereka sembi mwakukoliyana ndi vo Dangu* laku Yehova* likamba kuti: “Muperekengi njiŵa* ziŵi pamwenga viwunda* viŵi.”+25 Ndipu awonani! mu Yerusalemu mwenga munthu munyaki yo wadanikanga kuti Simiyoni. Iyu wenga murunji ndipu wenga wakugomezgeka kwaku Chiuta ndipuso walindizganga kupembuzgika kwaku Isirayeli,+ ndipu mzimu wakupaturika wenga paku iyu.26 Kweniso Chiuta wangumuvumbuliya mwa mzimu wakupaturika kuti wafwengi cha mpaka po waziwone Khristu waku Yehova.*27 Mwakulongozgeka ndi mzimu, Simiyoni wanguza kunyumba yakusopiyamu. Pa nyengu yo Yosefi ndi Mariya anguza ndi Yesu kuti azichiti vo vakhumbikanga mu Dangu,*+28 Simiyoni wangunyamuwa mwana yo ndipu wanguthamika Chiuta kuti:29 “Ambuya Fumu Yikulu, sonu mwazomereza kuti kapolu winu waluti mu chimangu+ mwakukoliyana ndi vo mungukamba,30 chifukwa masu ngangu ngawona nthowa yinu yakutaskiya,+31 yo mungunozga kuti ŵanthu wosi awoni+32 ukweru+ wakutuzgapu mdima wo ubulumutizga mitundu ya ŵanthu+ kweniso kuti awoni unkhankhu wa ŵanthu ŵinu, Ayisirayeli.”33 Awisi ndi anyina angulutirizga kuzizwa ndi vinthu vo vakambikanga vakukwaskana ndi mwana yo.34 Ndipuso Simiyoni wanguŵatumbika ndipu wangukambiya Mariya, nyina wa mwana yo kuti: “Awona! Mwana uyu wasankhika kuti Ayisirayeli anandi awi+ pasi ndi kuyuka so+ kweniso kuti chije chisimikizu cha kususkika,+35 ndi chilatu chakuti maŵanaŵanu nga mumitima ya ŵanthu anandi ngavumbuliki. (Kukamba uneneska, lipanga litali lazakukugwaza.)”+36 Sonu kwenga mchimi munthukazi zina laki Ana, mwana waku Fanuwelu wa fuku laku Ashere. Munthukazi mwenuyu wenga wakukota ndipu wanguja ndi mulumu waki kwa vyaka 7 pe kutuliya po angutoliyana.*37 Iyu wenga choko, pa nyengu iyi wenga ndi vyaka 84. Wapambanga cha panyumba yakusopiyamu. Iyu wachitanga uteŵeti wakupaturika msana ndi usiku, wafunganga ndi kupereka mapempheru ngakuŵeyere.38 Mu ora lenilo, Ana wanguza pafupi ndi yiwu ndipu wangwamba kuwonga Chiuta ndi kukamba vakukwaskana ndi mwana yo ku ŵanthu wosi wo alindizganga utaski wa Yerusalemu.+39 Sonu ŵati amaliza kuchita vinthu vosi mwakukoliyana ndi Dangu* laku Yehova,*+ anguwere ku Galileya, kutawuni yakwawu ya Nazareti.+40 Mwana yo wangulutirizga kukuwa ndipu wenga ndi nthazi, zeru zinandi ndipuso Chiuta wangulutirizga kumuyanja.+41 Sonu apapi ŵaki anguziŵiliya kuluta ku Yerusalemu chaka chechosi kuchichita phwandu la Pasika.+42 Pa nyengu yo Yesu wenga ndi vyaka 12, anguluta so ku phwandu nge mo achitiyanga nyengu zosi.+43 Mazuŵa nga phwandu ngati ngamala, achiwere kunyumba, mnyamata yo Yesu wangujaliya vuli ku Yerusalemu kweni apapi ŵaki anguziŵa cha.44 Yiwu aŵanaŵananga kuti we mu gulu la ŵanthu wo ayendiyanga nawu limoza, ndipu ŵati ayenda ulendu wa zuŵa limoza, angwamba kumupenjapenja mwa abali ŵawu kweniso kwa anyawu.45 Kweni ŵati atondeka kumusaniya, anguwere ku Yerusalemu ndipu angumupenja ukongwa.46 Sonu pati pajumpha mazuŵa ngatatu, angumusaniya munyumba yakusopiyamu waja pasi pakati pa asambizi. Iyu waŵavwisiyanga ndi kuŵafumba mafumbu.47 Kweni ŵanthu wosi wo amuvwisiyanga azizwanga ukongwa ndi mo wamukiyanga mafumbu kweniso kuti wenga wakuvwisa vinthu.+48 Apapi ŵaki ŵati amuwona, anguzizwa ukongwa ndipu anyina angumukambiya kuti: “Wamwana, watisuzgiyanji viyo? Ini ndi awusu, tasuzgika ukongwa kukupenja.”49 Kweni wanguŵamuka kuti: “Ntchifukwa wuli mwandipenjanga? Kumbi muziŵa cha kuti nditenere kuja munyumba ya Ada?”+50 Kweni anguwamu cha vo waŵakambiyanga.51 Pavuli paki, wangusoka nawu ndi kuwere ku Nazareti ndipu wangulutirizga kujithereska kwaku yiwu.*+ Ndipuso anyina angulutirizga kusunga mwakuphwere mazu ngosi ngenanga mumtima mwawu.+52 Ndipu Yesu wakuwanga mu zeru ndi msinkhu ndipuso Chiuta ndi ŵanthu, amuyanjanga.
lug_Latn tum_Latn